Oshlaku

Oshlaku është rezervat strikt i natyrës në Kosovë i cili karakterizohet me vlera të veçanta floristike, faunistike, fitocenologjike dhe gjeomorfologjike. Në kuadër të biodiversitetit të pasur të florës veçohen lloje të shumta endemo-relikte dhe fitocenozat e rralla të tyre.

 Veçoritë 
Nga llojet drunore, përveç rrobullit, dredhakut dhe hormoqit të pranishme janë: bredhi (Abies alba), arneni (Pinus peuce), shelgu i egër (Salix caprea), etj. Simboli i veçantë i Oshlakut është lloji lokal endemik i vjetërsisë glaciale Achillea alexandri regis, ku me llojin tjetër endemik të Ballkanit qendror Onobrychis scardica, formon bashkësinë specifike Achilleo alexandri regis - Onobrychis scardica.

Nga llojet e tjera të shumta endemike, më të cilët është e pasur zona e Oshlakut veçohen: Heliantema e thinjur (Helianthemum canum), Karafili i sharrit (Dianthus scardicus), Karafili i gurit (Dianthus integer), Zambaku shqiptar (Lilium albanicum) etj. Zona është e pasur me lloje të shumta të shpendëve dhe gjitarëve: Pulegra e madhe (Tetrao urogallus), Thëllëza e gurit (Alectoris graeca), Pula e pyjeve (Tetrastes bonasia), Dhia e egër (Rupicapra rupicapra),
Ariu i murrmë (Ursus arctos), etj.

 Shih edhe 
 Maja e Arnenit
 Parku Kombëtar Malet e Sharrit
 Zonat e mbrojtura të natyrës në Kosovë

 Referime 

 Lidhje të jashtme 
 Instituti i Kosovës për Mbrojtjen e Natyrës (faqe zyrtare) 

Kategoria:Zona të mbrojtura të Kosovës
Kategoria:Rezervate natyrore në Kosovë